ทองคำปิดร่วง 5.8 ดอลล์
สัญญาทองคำตลาดนิวยอร์กปิดร่วงลงติดต่อกัน 3 วันทำการ จากเงินดอลล์แข็ง
20 ต.ค. 2554

สัญญาทองคำตลาดนิวยอร์กปิดร่วงลงติดต่อกัน 3 วันทำการ จากเงินดอลล์แข็ง
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 5.8 ดอลลาร์ หรือ 0.4% ปิดที่ 1,647 ดอลลาร์/ออนซ์
เทรดเดอร์ในตลาด กล่าวว่า การแข็งค่าของสกุลเงินดอลลาร์เมื่อเทียบกับสกุลเงินหลักๆ และการร่วงลงของตลาดหุ้นนิวยอร์กทำให้นักลงทุนลดการถือครองทองคำ ซึ่งการแข็งค่าของดอลลาร์สหรัฐจะทำให้สัญญาสินค้าโภคภัณฑ์มีราคาแพงขึ้นสำหรับนักลงทุนที่ถือสกุลเงินอื่นๆ
นอกจากนี้ ตลาดยังได้รับแรงกดดันจากการที่นักลงทุนเทขายสัญญาทองคำเพื่อชดเชยการขาดทุนในตลาดอื่นๆ รวมถึงตลาดหุ้น ขณะเดียวกันนักลงทุนมีท่าทีระมัดระวังการซื้อขายก่อนที่การประชุมสุดยอดผู้นำสหภาพยุโรป (อียู) จะมีขึ้นในช่วงสุดสัปดาห์นี้